Pada 28 September 2012, ia telah diumumkan bahawa Lewis Hamilton akan menyertai Mercedes dari musim 2013 dan seterusnya, setelah menandatangani kontrak tiga tahun dan akan menjadi rakan sepasukan Nico Rosberg. Pada 26 Mei 2013, Nico Rosberg memenangi perlumbaan pertama Mercedes pada musim 2013 di Grand Prix Monaco. Mercedes kemudiannya mendapat tempat ketiga di Grand Prix Kanada, atas usaha Lewis Hamilton, dan diikuti oleh satu lagi kemenangan bagi Rosberg di Grand Prix British selepas Mercedes mendapat tempat 1-2 pada pusingan kelayakan. Pasukan kemudiannya meraih kemenangan ketiga mereka selepas Lewis Hamilton memenangi perlumbaan pertamanya untuk Mercedes di Grand Prix Hungary.